Sådan lyder rådet fra Lasse Breddam direktør for Amu Nordjylland. Langtidsledige har ret til 26 uges uddannelsesydelse, hvis de står til at miste dagpengene inden 1. juli. Og selv om dagpengene måske først stopper i februar eller marts, så skal man være hurtig, siger Lasse Breddam til P4 Nordjylland. - Venter man. Så er uddannelsesmulighederne der måske ikke. Vi kan ikke opbygge kapacitet fra den ene dag til den anden, siger han. Omkring 3.500 nordjyder er omfattet af uddannelsestilbuddet. Amu Nordjylland forventer et større antal personer på kurser, men har foreløbig kun fået 25 henvendelser.
Find hurtigst muligt ud af hvilken uddannelse du vil tage, hvis du er på vej til at miste retten til dagpenge.